EkBass/fiwiki-20250220-pages-articles huggingface dataset:
Linda Evans

Linda Evans (alk. Linda Evenstad, s. 18. marraskuuta 1942 Hartford, Connecticut) on yhdysvaltalainen näyttelijä. == Ura == Evans on näytellyt esimerkiksi televisiosarjoissa The Big Valley (1965–1969) ja Dynastia (1981–1989). Roolistaan Dynastian Krystle Carringtonina hänet palkittiin Golden Globella vuonna 1982. Hän oli ehdolla palkinnon saajaksi myös vuosina 1983–1986. Dynastian jälkeen Evans esiintyi minisarjassa Dynastia – viimeinen luku (1991) sekä televisioelokuvissa She’ll Take Romance (suom. Kosiokilpa, 1990), Dazzle (1995) ja The Stepsister (1997). 1990-luvun lopulla hän jätti televisiotyöt ja jäi eläkkeelle. Vuonna 2009 hän osallistui Britannian Kauhukeittiö-tositelevisio-ohjelmaan ja voitti kilpailun. Evansilla on tähti Hollywood Walk of Famella. == Yksityiselämä == Evansin aviopuoliso vuosina 1968–1974 oli näyttelijä-ohjaaja John Derek. Myöhemmin Evans oli naimisissa kiinteistömoguli Stan Hermanin kanssa. == Lähteet == == Aiheesta muualla == * Linda Evansin viralliset kotisivut * * Luokka:Yhdysvaltalaiset näyttelijät Luokka:Hollywood Walk of Fame Luokka:Vuonna 1942 syntyneet Luokka:Elävät henkilöt
John Derek

Derek Delevan Harris eli John Derek (12. elokuuta 1926 – 22. toukokuuta 1998)John Derek Rotten TomatoesViitattu 10.7.2024 oli yhdysvaltalainen näyttelijä, elokuvaohjaaja ja valokuvaaja. Hän esiintyi muun muassa Cecil B. DeMillen elokuvassa Kymmenen käskyä (1956). Hänellä on tähti Hollywood Walk of Famella. Derek sai myös kolme Golden Raspberryä. Hän oli neljästi naimisissa; puolisoina olivat Pati Behrs, Ursula Andress, Linda Evans ja Bo Derek. ==Lähteet== == Aiheesta muualla == * Luokka:Yhdysvaltalaiset näyttelijät Luokka:Yhdysvaltalaiset elokuvaohjaajat Luokka:Yhdysvaltalaiset valokuvaajat Luokka:Hollywood Walk of Fame Luokka:Vuonna 1926 syntyneet Luokka:Vuonna 1998 kuolleet
Bilbao Athletic

Bilbao Athletic on Espanjan pääsarjajoukkue Athletic Bilbaon reservijoukkue. Bilbao Athletic pelaa Espanjan kolmanneksi korkeimmalla sarjatasolla Segunda División B:ssä. Joukkue pelaa kotiottelunsa Estadio de Lezamalla, johon mahtuu 2 000 katsojaa ja se on rakennettu vuonna 1970. == Historia == Joukkue on alun perin perustettu vuonna 1938, mutta vasta vuonna 1964 siitä tuli Athleticin reservijoukkue. 1966 joukkue nousi Tercera Divisióniin. Nousu jatkui ja vuonna 1969 joukkue nousi Tercerasta Segunda Divisióniin, sillä Segunda División B tuli takaisin käyttöön vuonna 1977. Siitä eteenpäin joukkue on pelannut joko Segunda Divisiónissa tai Segunda B:ssä. Historiansa aikana Bilbao Athletic on pelannut kaikkiaan 13 kautta Segunda Divisiónissa, 19 kautta Segunda B:ssä ja 10 kautta Tercera Divisiónissa. == Saavutukset == * Segunda División B: 1983, 1989 * Tercera División: 1967, 1969 == Entisiä valmentajia ja pelaajia == Valmentajat * Agustín Gaínza * Rafa Iriondo * Javier Clemente * José Ángel Iribar Pelaajat * Javier Iturriaga * José Ramón Alexanko * Rafael Alkorta * Gaizka Garitano * Andoni Goikoetxea * Julen Guerrero * José Ángel Iribar * Aitor Karanka * Julio Salinas * Francisco Yeste * Fernando Amorebieta Luokka:Espanjalaiset jalkapalloseurat Luokka:Bilbao
Ideaali

Ideaali voi tarkoittaa seuraavia asioita: * ideaali, ihanne tai esikuva, * ideaali, tietyntyyppinen renkaan osajoukko rengasteoriassa (matematiikkaa), * platoninen ideaali, filosofinen ajatus asioiden ideaalimuodoista. * Ideaali, suomalainen rap-artisti.
Bradykiniini

Bradykiniini on yhdeksästä aminohaposta koostuva proteiini, jolla on verisuonia laajentava vaikutus. ACE-inhibiittoreiksi kutsutut verenpainelääkkeet inhiboivat bradykiniinin hajoamista elimistössä ja siten alentavat verenpainetta . Bradykiniini vapauttaa prostasykliiniä ja typpimonoksidia, jotka laajentavat verisuonia. Lisäksi bradykiniini on mukana kivun mekanismissa. Bradykiniinin kemiallinen kaava on C50H73N15O11, moolimassa 1060,21 g/mol ja CAS-numero 58-82-2. == Rakenne == Bradykiniini on biologisesti aktiivinen peptidi, joka koostuu yhdeksästä aminohaposta. Aminohappojen järjestys on Arg - Pro - Pro - Gly - Phe - Ser - Pro - Phe - Arg == Vaikutukset == Bradykiniini on endoteeliriippuvainen aine . Se vaikuttaa sileään lihaskudokseen aiheuttaen sen jännittymistä. Joillakin potilailla bradykiniinin on todettu aiheuttavan kuivaa yskää . == Lähteet == == Aiheesta muualla == *Terveysportti, metatesaurus:Bradykiniini * PubChem *KEGG: Bradykinin *Human Metabolome Database: Bradykinin Luokka:Proteiinit
Junior Durkin

Trent Bernard "Junior" Durkin (2. heinäkuuta 1915 New York – 4. toukokuuta 1935 San Diego) oli yhdysvaltalainen näyttelijä. Hän aloitti lapsena uransa, johon sisältyvät esimerkiksi elokuvat Tom Sawyerin seikkailut (1930), Huckleberry Finnin seikkailut (1931) ja Hell's House (1932). Durkinin viimeiseksi elokuvarooliksi jäi suoritus Chasing Yesterdayssa (1935). 19-vuotias näyttelijä kuoli auto-onnettomuudessa, jossa oli hänen lisäkseen mukana muiden muassa ainoana selviytyjänä Jackie Coogan. Durkin haudattiin Forest Lawn Memorial Parkiin, Glendaleen. == Aiheesta muualla == * Luokka:Yhdysvaltalaiset näyttelijät Luokka:Liikenneonnettomuudessa kuolleet Luokka:Vuonna 1915 syntyneet Luokka:Vuonna 1935 kuolleet Luokka:Yhdysvaltalaiset lapsinäyttelijät
The March of Time

The March of Time oli uutiskatsaus, jota esitettiin yhdysvaltalaisissa elokuvateattereissa vuosien 1935 ja 1951 välisenä aikana. Sen tuotti lehtikustantamo Time Inc., joka on nykyään osa Time Warneria. Parhaimmillaan sarjalla oli 20 miljoonaa katsojaa kuukaudessa 9 000 elokuvateatterissa. Vaikka uutiskatsaus oli suosittu, se oli taloudellisesti tappiollinen, johtuen korkeista tuotantokustannuksista. Uutiskatsaus lakkautettiin television yleistyttyä ja tehtyä formaatin tarpeettomaksi. Kaiken kaikkiaan 16 vuoden aikana ehdittiin tehdä 205 uutiskatsausta. The March of Timea esitettiin myös radiossa 1931–1945. Alun perin ohjelmassa esitettiin pääasiallisesti dramatisoituja uutisia, esittäjinään muun muassa Agnes Moorehead, Art Carney ja Orson Welles. Myöhemmin dramatisoinnit korvattiin tapahtumapaikoilta radioteitse tulevilla toimittajien raporteilla.http://www.radiohof.org/news/marchoftime.html Vuonna 1937 The March of Time sai Oscar-kunniapalkinnon. Radioversio pääsi Radio Hall of Fameen 1990. == Lähteet == == Aiheesta muualla == Luokka:Radio Hall of Fame Luokka:Uutisohjelmat Luokka:Yhdysvaltalaiset radio-ohjelmat
Jörg Ahmann

Jörg Ahmann (s. 12. helmikuuta 1966 Grevenbroich) on saksalainen rantalentopalloilija ja olympiamitalisti. Hän voitti pronssia Sydneyn olympialaisissa 2000 yhdessä parinsa Axel Hagerin kanssa. ==Lähteet== Luokka:Saksalaiset olympiamitalistit Luokka:Saksalaiset rantalentopalloilijat Luokka:Vuonna 1966 syntyneet Luokka:Elävät henkilöt
Kuoreveden koulu

Kuoreveden koulu on suomenkielinen yhtenäiskoulu keskisuomalaisen Jämsän kaupungin Hallin taajamassa. Kuoreveden koulun historia voidaan aloittaa syyskuusta 1949, jolloin Kuoreveden Taipaleen koulun tiloissa alettiin antaa oppikouluopetusta niinsanottuna kotikouluna. Nykyinen Kuorevedenkoulu sai alkunsa elokuussa 2003, kun aiemmat Taipaleen ala-aste ja Kuoreveden yläaste yhdistettiin nykyiseksi luokka-asteiden 1-9 yhtenäiskouluksi. Oppilaita on noin 170. Koulun oppilaat ovat pääosin hallilaisia, mutta etenkin yläluokille (7.-9.) tulee oppilaita myös Länkipohjan koulusta. == Lähteet == Luokka:Suomen peruskoulut Luokka:Jämsän oppilaitokset Luokka:Jämsän rakennukset ja rakennelmat Luokka:Kuorevesi
John Cromwell

Elwood Dager John Cromwell (23. joulukuuta 1887 – 26. syyskuuta 1979) oli yhdysvaltalainen elokuvaohjaaja ja näyttelijä. Hän voitti teatterityöstään Tony-palkinnon vuonna 1952. Myös tuotteliaana ohjaajana tunnetuksi tullut Cromwell toimi Screen Directors Guildin puheenjohtajana vuosina 1944–1946. Hän oli naimisissa neljästi. Näyttelijä James Cromwell on hänen poikansa. Cromwell kuoli 91-vuotiaana Santa Barbarassa, Kaliforniassa. Hänellä on tähti Hollywood Walk of Famella. == Aiheesta muualla == * Luokka:Yhdysvaltalaiset elokuvaohjaajat Luokka:Yhdysvaltalaiset näyttelijät Luokka:Hollywood Walk of Fame Luokka:Vuonna 1887 syntyneet Luokka:Vuonna 1979 kuolleet
Axel Hager

Axel Hager (s. 14. maaliskuuta 1969 Fehmarn) on saksalainen rantalentopalloilija ja olympiamitalisti. Hän voitti pronssia Sydneyn olympialaisissa 2000 yhdessä parinsa Jörg Ahmannin kanssa. ==Lähteet== Luokka:Saksalaiset olympiamitalistit Luokka:Saksalaiset rantalentopalloilijat Luokka:Vuonna 1969 syntyneet Luokka:Elävät henkilöt
Gene Robinson

Vicky Gene Robinson (s. 29. toukokuuta 1947) on yhdysvaltalainen episkopaalisen kirkon pappi. Hänet valittiin New Hampshiren yhdeksänneksi piispaksi vuonna 2003, ja hän astui virkaansa 7. maaliskuuta 2004. Historiallisen nimityksestä teki hänen avoin homoseksuaalisuutensa.Rival meeting deepens Anglican rift Robinson kasvoi uskonnollisessa kodissa. Poika oli syntyessään fyysisesti niin sairaalloinen, että hänen pelättiin menehtyvän.The Guardian profile: Gene Robinson Robinson on ilmoittanut eroavansa piispan virasta täyttäessään 65 vuotta vuonna 2012 tappouhkausten ja julkisen kiistelyn vuoksi.Tappouhkaukset lannistivat yhdysvaltalaisen homopiispan, Yle.fi == Lähteet == Luokka:Yhdysvaltain episkopaalisen kirkon piispat Luokka:Vuonna 1947 syntyneet Luokka:Elävät henkilöt
Rike Jokela

Risto ”Rike” Jokela (s. 1964) on suomalainen elokuvaohjaaja, käsikirjoittaja ja muusikko. Jokela on ohjannut muun muassa seuraavia televisiosarjoja ja elokuvia: Karppi, Pulkkinen, DikDek, Virta, Kynsin Hampain, Kallio, Remontti, Itse valtiaat, Firma, Jopet Show, Suojelijat, Brändärit, Majakka, Jäät, Saunavuoro, Nahkiaiset. Jokelan ensimmäinen pitkä elokuva ohjaajana oli Tatu ja Patu -kirjoihin perustuva koko perheen elokuva Kanelia kainaloon, Tatu ja Patu!, joka sai ensi-iltansa loppuvuodesta 2016. Jokelan viimeisin elokuva Huijarit valmistui vuonna 2023 ja seuraava elokuva, työnimeltään Tuntemattomat, kuvataan syksyllä 2024 ja se tulee ensi-iltaan syksyllä 2025. Aikaisemmin Rike Jokela toimi päätyökseen elokuvaajana. Hän on kuvannut Juoppohullun päiväkirja -elokuvan sekä televisiodraamoja kuten Tukka auki (osat 1–3), minkä lisäksi hän on itse kuvannut osan ohjaamistaan televisiosarjoista. Jokela työskentelee pääasiassa fiktion parissa, mutta on ohjannut ja kuvannut myös mainoksia ja tehnyt valosuunnitteluita useisiin televisio-ohjelmiin. Useat Rike Jokelan ohjaamat teokset ovat olleet ehdolla tai voittaneet alan palkintoja Suomessa ja ulkomailla (muun muassa Venla, Kultainen Venla, Telvis, Koura, Golden Rose, Prix Europa, Jussi-gaala). Jokela on Suomen Elokuvaajien Yhdistyksen jäsen.http://www.fscfinland.fi/?main=memberinfo&id;=72 Ennen televisio- ja elokuvauralle siirtymistä hän toimi valosuunnittelijana Tanssiteatteri Mobitassa ja sitä ennen muusikkona. Hän sävelsi, sanoitti ja soitti kitaraa yhtyeissä Antikeho, Bastards, Riistetyt, Pyhät Nuket ja Nuket. Lähestyttäessä 2020-lukua Rike Jokela aktivoitui jälleen myös musiikin sarjalla. Ensin Nuket teki muutaman keikan pituisen paluun keikkalavoille vuosina 2018 ja 2019. Sitten bändi julkaisi vuonna 2023 uuden biisin ”Elämä kostaa”, jossa feattaa Kotiteollisuus-yhteyksistä tunnettu Jouni Hynynen. Keväällä 2024 Nuket esiintyi loppuunmyydyssä Tullikamarin Klubissa Tampereella. Keikka taltioitiin ja sen tiimoilta työstetään myös albumi. Niinikään 1980-luvun hardcore-legenda Bastards kasattiin uudelleen 2020-luvun alkupuolella. Ensin bändi julkaisi Ei sotaa -EP:n (Propaganda Records) ensin digitaalisena vuonna 2022 ja vinyylinä 2023. Yhtyeen massiivinen kuuden vinyylin kokoelma Arctic Hardcore (Svart) ilmestyi puolestaan joulukuussa 2023. Keväällä 2023 Bastards soitti ensimmäisen keikkansa neljäänkymmeneen vuoteen ja on sen jälkeen jatkanut keikkailua Suomessa ja ulkomailla. Vuonna 2024 musiikilla, televisiolla ja elokuvalla on kaikilla merkittävä rooli Rike Jokelan elämässä. Rike Jokelan veli Juha Jokela työskentelee käsikirjoittajana ja teatteriohjaajana. Veljekset ovat myös tehneet yhteistyötä useissa projekteissa kuten myös työn alla olevassa elokuvassa, jonka Juha kirjoittaa ja Rike ohjaa. ==Lähteet== ==Aiheesta muualla== * Luokka:Suomalaiset elokuvaohjaajat Luokka:Suomalaiset televisio-ohjaajat Luokka:Suomalaiset televisiokäsikirjoittajat Luokka:Suomalaiset televisiotuottajat Luokka:Suomalaiset elokuvaajat Luokka:Suomalaiset kitaristit Luokka:Vuonna 1964 syntyneet Luokka:Elävät henkilöt
Sergio Kleiner

Sergio Kleiner (s. 23. maaliskuuta 1936) on latinalaisamerikkalainen näyttelijä. Hän syntyi Buenos Airesissa, Argentiinassa, mutta loi huomattavimman uransa Meksikossa. Kleiner aloitti työnsä teatterissa, mutta saavutti sittemmin mainetta esiintyjänä telenoveloissa. Hänet tunnetaan myös useista elokuvista. == Aiheesta muualla == * Luokka:Argentiinalaiset näyttelijät Luokka:Vuonna 1936 syntyneet Luokka:Elävät henkilöt
Araucania

Araucania on vanha espanjankielinen nimitys Chilen alueelle, jota asuttivat mapuchet. Vuonna 1598 alueella käytiin Araucon sota, jossa espanjalaiset kärsivät tappion mapucheille. Taistelut jatkuivat kuitenkin vielä vuosia, kunnes espanjalaiset tunnustivat Araucanian riippumattomuuden. Alueella oli myös itsenäinen valtio Araucania ja Patagonia, mutta Chile valloitti sen 1800-luvulla. Luokka:Etelä-Amerikan historia Luokka:Mapuchet
Jack Weil

Jack A. Weil (28. maaliskuuta 1901 – 13. elokuuta 2008) oli yhdysvaltalainen liikemies. Hän perusti vuonna 1946 denveriläisen lännentyylisiin vaatteisiin erikoistuneen Rockmount Ranch Wearin. Weil oli maassaan kaupallisten "western- vaatteiden" pioneeri. Hänen vaatteitaan ovat osaltaan tehneet tunnetuiksi lukuisat niitä käyttäneet julkisuuden henkilöt alkaen Elvis Presleystä ja Clark Gablesta. Rockmountin vaatteita nähtiin myös elokuvassa Brokeback Mountain (2005).The Centenarian Cowboy Lisäjulkisuutta Weil sai saavuttamansa hyvin korkean iän ja siitä huolimatta yhä osoittamansa aktiivisuuden ansiosta. == Lähteet == == Aiheesta muualla == * Rockmount.com Luokka:Yhdysvaltalaiset liikemiehet Luokka:Yli satavuotiaiksi eläneet yhdysvaltalaiset Luokka:Vuonna 1901 syntyneet Luokka:Vuonna 2008 kuolleet
4D Sports Boxing

4D Sports Boxing on Distinctive Softwaren (DSI) kehittämä ja Mindscapen kesäkuussa 1991 julkaisema kolmiulotteista grafiikkaa käyttävä nyrkkeilyaiheinen urheilupeli. Peli julkaistiin Amigalle, Atarille, DOSsille ja Macintoshille. Pelin tekoäly oli aikaisekseen hyvin kehittynyttä: osa vastustajista oli nopeita vastaiskijöitä. Osa puolestaan hyökkäsi raivokkaasti, ja jotkut perääntyivät iskujen tieltä. Pelaaja pystyi luomaan pelihahmon ulkoasun vaikuttamalla esimerkiksi hahmon pituuteen ja massaan. == Vastaanotto == Mikrobitin Petri Teittinen antoi pelin DOS-versiolle 92 pistettä sadasta.Mikrobitti 6–7/1991, sivu 74PC-pelit 1991, Erikoislehdet Oy, Tecnopress, sivu 75 == Lähteet == == Aiheesta muualla == * Luokka:Nyrkkeilypelit Luokka:Amiga-pelit Luokka:DOS-pelit Luokka:Mac OS -pelit Luokka:Vuoden 1991 videopelit
Orelie-Antoine de Tounens

Orelie-Antoine de Tounens (1825 – 1878) oli ranskalainen lakimies ja tutkimusmatkailija. De Tounens syntyi Ranskassa 1825 mutta muutti Chileen 1858. Siellä hän opiskeli espanjaa ja loi sosiaalista verkostoa. Vuonna 1860 de Tounens muutti Araucaniaan mapuche-intiaanien pariin asumaan. Araucania oli siihen aikaan de facto -itsenäinen. De Tounens allekirjoitti Araucanian itsenäisyysjulistuksen 17. maaliskuuta 1860. Hän loi Araucanialle lipun, kansallislaulun, perustuslain ja nimitti hallituksen ministerit. Myöhemmin patagonialainen heimojohtaja kertoi de Tounensille halustaan liittyä uuteen valtioon ja näin hänen kuningaskuntansa alue ulottui Patagoniaan saakka. Chileläiset viranomaiset pidättivät hänet 1862. Chileläiset aikoivat lähettää de Tounensin mielisairaalaan mutta Ranskan lähettiläs sai muutettua rangaistuksen karkotukseksi Ranskaan. Hän yritti kuitenkin paluuta useaan otteeseen mutta siinä onnistumatta. Vuonna 1876 hän sairastui vakavasti ja kuoli 17. heinäkuuta 1878. == Lähteet== Luokka:Mapuche-kansan johtajat Luokka:Ranskalaiset tutkimusmatkailijat Luokka:Chileläiset henkilöt Luokka:Vuonna 1825 syntyneet Luokka:Vuonna 1878 kuolleet
Halkeenkiven kesäteatteri

Halkeenkiven kesäteatteri toimii Korkeaojalla, noin 15 kilometrin päässä Kokemäen keskustasta. Kesällä 2008 siellä esitettiin näytelmä Emma elvyttää kahdeksan kertaa kahden viikon sisällä. Näytelmä sai paljon katsojia: kaikki näytökset ensi-illan jälkeen olivat loppuunmyytyjä. Vuonna 2009 Halkeenkiven kesäteatteri esitti maalaiskomedian Jo valkenee kaukainen ranta. ==Aiheesta muualla== *http://www.korkeaoja.org/fi/kesateatteri/kesateatterin_historia.html Luokka:Kesäteatterit Luokka:Suomen teatterit Luokka:Kokemäen rakennukset ja rakennelmat
Luettelo suomalaisista amiraaleista Keisarillisessa Venäjän laivastossa

Tämä on luettelo suomalaisista ja suomalaista sukujuurta olleista amiraaleista Keisarillisessa Venäjän laivastossa. Nimen perässä on henkilön syntymäaika ja -paikka. == Amiraalit == * Theodor Avellan, 12.9.1839 Loviisa * Johan Hampus Furuhjelm, 11.3.1821 Helsinki * Johan Fredrik Oskar von Kræmer, 19.5.1829 Hauho * Aleksandr Sergejevitš Menšikov, 15.8./22.9.1787 (venäläinen, mutta hänen sukunsa merkittiin Suomen ritarihuoneelle myös suomalaisena aatelissukuna) * Bernhard (Boris) Nordmann, 29.9.1808 Ruotsinsalmen linnoitus, Kymi * Fredrik Nikolai Nordmann, 14.6.1805 Ruotsinsalmen linnoitus, Kymi, Boris Nordmannin veli * Johan Eberhard von Schantz, 29.10.1802 Pori * Alexander Sidensnöre, 6.9.1842, Carl Sidensnören poika * Oskar Ludvig Starck 29.5.1846 * Robert Wirén, 6.1.1857 Novgorod, Venäjä == Vara-amiraalit == * Konstantin Berghell * Ivan Boström, 22.12.1857 * Oskar Wilhelm Enqvist, 28.10.1849 * Justus Adolf Ericsson, 14.10.1820 Ruotsi * Peter Georg Falck, 23.10.1811 Kivinokka, Helsinki * Georg Ludvig Gadd, 17.5.1827 Helsinki * Vladimir Lindeström * Carl Sidensnöre, 15.5.1809 * Teodor Sillman, 17.1.1854 Helsinki * Johan Knut Valdemar Uggla, 10.6.1814 Vääksyn allodiaalisäteri, Kangasala * Alexander Adolf von Weymarn, 21.9.1810 Hankoniemi * Anders Wirenius 29.4.1850 Pietari == Kontra-amiraalit == * Alexander Johan Fredrik Armfelt, 16.6.1826 Joutsiniemen tila, Kangasala * Axel Fredrik Boije af Gennäs, 21.6.1828 Lepaan allodiaalisäteri, Tyrväntö * Konstantin Ebeling * Alexander Elfsberg, 18.1.1826 Oulu * Kurt Fredrik Leonard af Enehjelm, 7.5.1838 Skeggas, Rudomin kylä, Lapinjärvi * Arvid Adolf Etholén, 9.1.1798 Helsinki * Georg Peter Falck, 15.1.1862 Pietari, Peter Georg Falckin poika * Gustaf Alfons Federley, 15.3.1826 Turku * Alexander Gideon Adalbert Gadd, 25.2.1875 Kronstadt, Pietarin kuvernementti, Venäjä * Georg Ture Engelbert Gadd 26.1.1873 Kronstadt, Pietarin kuvernementti, Venäjä, Alexander Gaddin veli * Viktor Reinhold Leopold Grenqvist, 29.12.1832 Viapori * Carl Gustaf Casimir Gripenberg, 5.11.1836 Hämeenlinna * Nikolai Jaenisch * Carl Kuhlström, 1829 Viipuri * Gustaf August Wilhelm Melan, 10.3.1816 Myyrmäki, Helsingin pitäjä * Alexander Munck af Fulkila, 12.9.1832 Hämeenlinna * Alexander Nordvik * Anton Erik Scheele * Hermann von Schoultz, 1827 * Alexander Julius Silfversvan, 23.12.1831 Pietari * Teodor Ernst Silfversvan, 12.11.1843 Kronstadt, Pietarin kuvernementti, Venäjä, Alexander Julius Silfversvanin veli * Georg Starck, 20.10.1876 * Zakarias Alexander Stjerncreutz, 7.9.1817 Ii * Ernst Gustaf Julius Caesar Fredrik Wilhelm Athos Porthos Aramis Romulus Remus Thitz, 8.5.1826 Helsinki * Leopold Ludvig Toppelius, 27.11.1821 Kronstadt, Pietarin kuvernementti, Venäjä * Paul Karl Toppelius, 17.9.1826 Kronstadt, Pietarin kuvernementti, Venäjä * Alfred Leonhard Wilhelms, 19.12.1854 Turku ==Katso myös== *Luettelo Suomen suuriruhtinaskunnan ajan kenraaleista == Lähteet == * Suomalaiset kenraalit ja amiraalit Venäjän sotavoimissa 1809–1917 === Viitteet === * * Amiraalit Keisarillisessa Venäjän laivastossa Suomalaiset amiraalit Keisarillisessa Venäjän laivastossa
Agde

Agde [aɡdə] on kunta ja kaupunki Hérault’n departementissa entisellä Languedoc-Roussillonin hallintoalueella (nyk. Occitanie) Ranskassa. Kunnassa oli 19 988 asukasta vuoden 1999 väestönlaskennassa. Agden pinta-ala on 51 neliökilometriä. Agde sijaitsee Välimeren rannalla Béziersin ja Sèten kaupunkien puolessavälissä. Kaupungin eteläpuolen niemi Cap d’Agde on tunnettu vilkkaasta vierasvenesatamastaan ja suuresta naturistien lomakeskuksestaNaturism in the Cap d’Agde , Cap d’Agden matkailusivusto. Viitattu 19.7.2017.. Agde on perinyt nimensä sen paikalla sijainneelta antiikin ajan Agathen (lat. Agatha) kaupungilta. Agathe oli alun perin Massalian perustama kreikkalainen siirtokunta ja kauppa-asema. Myöhemmin se kehittyi tavalliseksi roomalaiseksi kaupungiksi. == Lähteet == == Aiheesta muualla == Luokka:Hérault’n kunnat
Gadd

Gadd on pohjoismainen sukunimi. Nimen kantajia: * Alexander Gideon Adalbert Gadd (1875–1960), suomalainen kontra-amiraali Keisarillisessa Venäjän laivastossa, Otto Viktorinus Gaddin poika * Brita Sidonia Gadd (1741–1810), runoilija, sanomalehtikirjailija * Erik Gadd (1903–1982) suomalainen tuomari * Fredrik Adrian Gadd (1794–1871), kauppaneuvos * Georg Ludvig Gadd (1827–1895), suomalainen vara-amiraali Keisarillisessa Venäjän laivastossa, Fredrik Adrian Gaddin poika * Georg Ture Engelbert Gadd (1873–1852), suomalainen kontra- amiraali Keisarillisessa Venäjän laivastossa, Otto Viktorinus Gaddin poika * Julius Fredrik Gadd (1829–1881), suomalainen juristi, oikeuspormestari ja valtiopäivämies, Fredrik Adrian Gaddin poika * Otto Viktorinus Gadd (1831–1898), suomalainen kenraaliluutnantti Venäjän armeijassa, Fredrik Adrian Gaddin poika * Pehr Gadd ** Carl Pehr Edvard Gadd (1800–1883), suomalainen juristi, Viipurin hovioikeuden presidentti ** Pehr Adrian Gadd (1727–1797), suomalainen luonnontutkija, taloustieteilijä ja kemisti, Turun akatemian rehtori * Steve Gadd (s. 1945), rumpali * Sture Gadd (1945–2020), suomenruotsalainen toimittaja ja poliitikko * Ulf Gadd (1943–2008), ruotsalainen balettitanssija ja koreografi * Uno Jakob Oskar Gadd (1864-1944), suomalainen laki- ja pankkimies
Béziers

Béziers on kunta ja kaupunki Hérault’n departementissa Oksitanian hallintoalueella Ranskassa. Kaupungissa oli 78 683 asukasta vuonna 2020 ja sen asukastiheys oli tuolloin 824,1 asukasta/km2. Béziers'n pinta-ala on 95,5 neliökilometriä. Béziers perustettiin noin 625 vuotta ennen ajanlaskun alkua. == Hallinto == Béziers'n pormestari kaudella 2020-2026 on Choisir Beziers'n listoilta valittu Robert Ménard. Kaupunginvaltuustossa on 49 paikkaa, jotka jakautuivat ehdokaslistojen välillä seuraavasti: * Choisir Béziers, 43 paikkaa * De l'audace pour notre ville, kolme paikkaa * À gauche Béziers, yksi paikka * Béziers en commun: l'écologie solidaire en actions, yksi paikka * listattomat, 1 paikka == Väestö == Vuonna 2020 Béziers'ssä asui 78 683 ihmistä. Heistä 52,61 % oli naisia, mikä on noin prosentin enemmän kuin Ranskassa keskimäärin. Béziers'n väestötiheys on 824,1 asukasta/km2. === Työpaikat === Béziers'n 15 vuotta täyttänyt väestö ammattiryhmän mukaan (2020) Ammattiryhmä Määrä Prosenttia Maanviljelijät 173 0,3 Käsityöläiset, yrittäjät 2 378 3,7 Johtajat ja aivotyön tekijät 2 823 4,4 Keskitason ammatit 5 957 9,3 Ei-ruumiilliset ammatit 9 902 15,4 Ruumiilliset ammatit 6 984 10,9 Eläkeläiset 18 745 29,2 Työelämän ulkopuolella 17 252 26,9 Yhteensä 64 215 100,0 === Perherakenne === Béziers'n perheistä 58,8 prosentilla on lapsia. Lapsiperheistä 39,97 % on yksinhuoltajia, joista noin 85 % on naisia. Béziers'n perheistä 41,3 % elää lapsettomassa parisuhteessa. == Liikenne == === Julkinen liikenne === ==== Paikallisliikenne ==== Béziers'n paikallisliikenne järjestetään linja-autoin. Kaupungin linjastossa on 22 linjaa, joista kaksi ovat runkolinjoja. Béziers'n paikallisliikenne palvelee Béziers'n lisäksi myös 17 muuta kaupunkia. ==== Yhteydet muihin kaupunkeihin ==== ===== TGV ===== Béziers on yhteydessä Ranskan TGV-suurnopeusrataverkkoon. Béziers'n kautta kulkevat suurnopeusjunat pysähtyvät Gare de Béziers'n asemalla. == Nähtävyyksiä == * Cathédrale Saint-Nazaire de Béziers * Pont Vieux * Plateau des Poetes * La Fontaine Musicale * Les Halles == Ystävyyskaupungit == Beziers'llä on kolme ystävyyskaupunkia, * Espanjalaiskaupunki Chiclana de la Frontera vuodesta 1993, * Saksalaiskaupunki Heilbronn vuodesta 1965 ja * Venäläiskaupunki Stavropol vuodesta 1982. == Lähteet == Luokka:Hérault’n kunnat Luokka:Ranskan kaupungit
Balaruc-les-Bains

Balaruc-les-Bains on kunta Hérault’n departementissa Languedoc-Roussillonin hallintoalueella Ranskassa. Kunnassa oli 5 688 asukasta vuoden 1999 väestönlaskennassa. Balaruc-les-Bainsin pinta-ala on 9 neliökilometriä. == Lähteet == Luokka:Hérault’n kunnat
Näennäisalkuluku

Näennäisalkuluku eli pseudoalkuluku on yhdistetty luku, joka toteuttaa jonkin sellaisen ominaisuuden, jonka kaikki alkuluvut toteuttavat.Rosen, s. 153 On olemassa useita eri näennäisalkulukutyyppejä riippuen siitä, mitä ominaisuutta tarkastellaan. Kun puhutaan yleisesti näennäisalkuluvuista, tarkoitetaan yleensä Fermat'n näennäisalkulukuja. Näennäisalkulukuluvuilla on merkitystä muun muassa alkulukutestien kehittämisessä, todennäköisyyspohjaiset alkulukutestit perustuvat näennäisalkulukuihin. Niiden avulla voidaan sanoa jonkin suuren kokonaisluvun olevan todennäköisesti alkuluku. Tämä on hyödyllistä, kun kyseessä on niin suuri luku, että sen alkuluvuksi todistaminen vaatisi äärimmäisen suurta laskentatehoa. == Fermat'n näennäisalkuluvut == Fermat'n pienen lauseen mukaan kaikilla alkuluvuilla p ja positiivisilla kokonaisluvuilla a jotka eivät ole jaollisia p:llä on voimassa a^{p-1}\equiv 1\pmod p. Kuitenkin on myös yhdistettyjä lukuja, jotka täyttävät saman ehdon kuin alkuluvut Fermat'n pienen lauseen mukaan. Yhdistettyä lukua n, jolla ei ole a:n kanssa muita yhteisiä tekijöitä kuin 1, ja jolle a^{n-1}\equiv 1\pmod {n} sanotaan Fermat'n näennäisalkuluvuksi kannan a suhteen. Esimerkiksi 341=11\cdot 31 ja 2^{340}\equiv 1\pmod {341}, joten 341 on Fermat'n näennäisalkuluku kannan 2 suhteen. On myös lukuja, jotka ovat Fermat'n näennäisalkulukuja jokaisen kannan suhteen, näitä kutsutaan Carmichaelin luvuiksi tai absoluuttisiksi näennäisalkuluvuiksi.Rosen, s. 155 == Erilaisia näennäisalkulukuja== *Fermat'n näennäisalkuluku *Frobeniuksen näennäisalkuluku *Eulerin näennäisalkuluku *Eulerin–Jacobin näennäisalkuluku *Erittäin vahva Lucasin näennäisalkuluku *Fibonaccin näennäisalkuluku *Lucasin näennäisalkuluku *Perrinin näennäisalkuluku *Somerin–Lucasin näennäisalkuluku *Vahva Lucasin näennäisalkuluku *Vahva näennäisalkuluku == Lähteet == * === Viitteet === Luokka:Alkuluvut nl:Kleine stelling van Fermat#Pseudo- priemgetallen
Malmin ala-aste

Malmin ala-aste on koulu Ylä-Malmin kaupunginosassa Helsingin Malmilla. Se otettiin käyttöön vuonna 1928. ==Historia== Malmin ala-asteen historia ulottuu vuodelle 1815, jolloin perustettiin Helsingin pitäjän ensimmäinen pitäjänkoulu. Varsinainen kiinteä koulu perustettiin vuonna 1825. Vuonna 1891 perusti Suomalaisen kansakoulun ystävät -yhdistys ensimmäisen suomenkielisen kiertokoulun, ja vuonna 1906 Malmin alueelle perustettiin Tapaninkylän yksityinen koulu. Itse Malmin kansakoulun, nykyisen ala-asteen suunnitteli arkkitehti Toivo Salervo, ja se vihittiin käyttöön 12.3.1928. Se tunnettiin nimellä Malmin pohjoinen koulu.Koulun kotisivut Malmin ensimmäinen jatkokoulu perustettiin vuonna 1937. Rakennuksen suunnitteli Jalmari Peltonen, ja rakennus on nykyisin Malmin ala-asteen sivurakennus. Kun Malmi liitettiin Helsingin kaupungin kaupunginosaksi 1946, siirtyi myös Malmin pohjoinen kansakoulu Helsingin kaupungin koulutoimen alaisuuteen. Sodanjälkeinen pula- aika ja lisääntyneen väestön lasten kasvanut lukumäärä pakottivat koulun luopumaan eteläisen osan opettajien asunnoista, ja ne muutettiin opetustiloiksi. Tähän aikaan myös koulun irtaimisto ja käytössä olevat koulun materiaalit olivat huonossa kunnossa. Vuonna 1963 koulu saneerattiin, ja samalla purettiin koulun pohjoispäässä ollut Malmin rikospoliisin kaksikerroksinen puutalo, jolloin koululle saatiin lisää välituntialuetta sekä liikuntatilaa pihamaalle. Kun vuonna 1977 syksyllä peruskoulujärjestelmä otettiin Helsingissä käyttöön Malmin pohjoinen kansakoulu muuttui Malmin ala- asteen kouluksi. Malmin ala-asteen käyttöön otettiin kasvavan oppilasmäärän takia parakkeja muilta opetuslaitoksilta alkaen syksyllä 1984, ja vuonna 1986 koulun käytössä oli kolme parakkia. Lisäksi pieneksi käyneelle liikuntasalille rakennettiin yhdistetty liikunta- ja juhlasali, joka otettiin käyttöön 15.5.1987. Oppilasmäärien yhä kasvaessa tehtiin vuonna 1994 uusi parakki päärakennuksen yhteyteen. Vuonna 1997 oppilasmäärät pienenivät, kun lähistölle rakennettiin Kenttätien parakkikoulun tilalle Soinisen koulu. ==Katso myös== * Luettelo Suomen peruskouluista == Lähteet == ==Aiheesta muualla== * Malmin ala-asteen kotisivut Luokka:Helsingin peruskoulut Luokka:Malmi
Korkeaoja

Korkeaoja on kylä Kokemäellä noin 15 kilometrin päässä pohjoiseen Kokemäen keskustaajamasta. Postinumeroalueen 32860 Korkeaoja väkiluku on 163 henkeä (31.12.2015). Korkeaojalla toimii Halkeenkiven kesäteatteri. Korkeaoja valittiin Satakunnan vuoden kyläksi vuonna 1997. Korkeaojan vapaa-aikakerho ry Kvak Ry on Korkeaojan kylällä aktiivisesti toimiva vapaa-aikakerho, joka aktivoi kyläläisiä monenlaiseen harrastustoimintaan, yhteisiin tapahtumiin sekä positiiviseen yhteisöllisyyteen. Kvak Ry julkaisee vuosittain kylälehti Kvaakkua. Pikkujoulua juhlitaan kyläläisten ja ystävien kesken. Kuukausittain kylän ukot ja akat kokoontuvat saunomaan Ollintuvalle ja viikoittain lauantaisin juodaan yhdessä aamukahvit. Seudun historiasta keskustellaan pulinakerhossa. Talvella luistellaan, pelataan jääkiekkoa tai hiihdetään pelloille tehdyillä laduilla, kelien salliessa ja kesällä pelataan jalkapalloa. Yhdistys järjestää myös monenlaista muuta toimintaa, aina voi ehdottaa mitä haluaisit ohjelmaan. Kvak ry osti entisen Korkeaojan koulun Kokemäen kaupungilta, kun koulu lakkautettiin. Entinen koulu toimii kylätalona ja sitä käytetään yhdistyksen toimintaan. Kylätalolla on vuokra-asuntoja. Yhteisiä tiloja voi vuokrata juhla- ja kokouskäyttöön. Yhteystiedot löytyvät kyläyhdistyksen nettisivuilta. Tiedottaminen tapahtuu kylän Facebook- sivustolla, Kvak ry:n nettivuilla, postilaatikkoihin jaettavalla tiedotteella ja kylälehti Kvaakussa. Korkeaojalla asuu ja viljelee kotitilaansa performanssitaiteilija Aapo Korkeaoja. Häntä ennen tilaa hoiti hänen isänsä, keskustapoliitikko Juha Korkeaoja. Kylässä toimii myös Aapo Korkeaojan vetämä Kulttuurikollektiivi Kukoistus. ==Lähteet== Luokka:Kokemäen kylät Luokka:Satakunnan vuoden kylät
Dinah Manoff

Dinah Beth Manoff (s. 25. tammikuuta 1958 New York) on yhdysvaltalainen näyttelijä. Hän voitti vuonna 1980 Tony-palkinnon. Manoff on esiintynyt myös teatterin ulkopuolella niin televisiossa kuin elokuvissakin. Jälkimmäisten joukossa ovat Grease (1978), Tavallisia ihmisiä (1980) ja Child's Play (1988). Manoff on Lee Grantin tytär. == Aiheesta muualla == * Luokka:Yhdysvaltalaiset näyttelijät Luokka:Vuonna 1958 syntyneet Luokka:Elävät henkilöt
Sussexinspanieli

Sussexinspanieli () on Britanniasta peräisin oleva koirarotu. Se on vankkarakenteinen ja toiminnanhaluinen koira. Sussexinspanieli on yksi rauhallisimmista spanieliroduista. == Luonne ja käyttäytyminen == Sussexinspanielin luonteen tulisi olla lempeä ja miellyttävä, se ei saa olla yhtään aggressiivinen. Rotu haukkuu helposti. Se on esimerkiksi ainoa haukkuen ylösajava spanieli. Sussexinspanielille tyypillisiä piirteitä ovat perheelle omistautuminen ja itsenäisyys. Metsästykoirana se on ylösajava ja noutava lintukoira, joka on tarkoitettu pääasiassa maatyöskentelyyn, kuten rodun kotimaassa Englannissa. Hyvän nenänsä ansiosta se tekee tarkkaa työtä, matalana ja vahvana koirana sen on helppo kulkea vaikeakulkuisessakin maastossa ryömien aluskasvillisuuden ali. Tarkan hajuaistinsa vuoksi se soveltuu hyvin jäljestäväksi koiraksi, jos sillä on taipumusta. == Historia == Sussexinspanieli on vanha englantilainen spanielirotu, joka on tunnettu itsenäisenä rotuna vuodesta 1795 lähtien. Tällöin herra Fuller Sussexin kreivikunnasta aloitti Rosehill Parkissa lähellä Hastingsia rodun määrätietoisen kasvatustyön. Hän jatkoi rodun kasvatusta yli 50 vuotta aina kuolemaansa asti vuoteen 1847. Sussexien lukumäärä oli toisen maailmansodan jälkeen pienimmillään. Elossa oli vain kahdeksan koiraa, jotka kaikki olivat samassa rouva Freefin kennelissä. Hän kasvatti rotua lähes 50 vuotta kuolemaansa asti (1984) ja sai rodun säilymään, mutta rotu on ollut useaan otteeseen vaarassa hävitä, sillä se ei kuulu yleisön suosikkeihin. == Lähteet == *Spanieliliitto *Gummeruksen Suuri koirakirja ===Viitteet=== == Aiheesta muualla == *Rotumääritelmä, Suomen Kennelliitto, 22.9.2011 (pdf) Luokka:Englantilaiset koirarodut Luokka:FCI 8 Noutajat, ylösajavat koirat ja vesikoirat Luokka:Spanielit
Ivan Bloch

Ivan Stanislavovic Bloch (, ; 24. heinäkuuta 1836 Radom, Puola – 25. joulukuuta 1901 Varsova, Puola) oli puolalainen pankkiiri ja rautateiden rahoittaja, joka omisti elämänsä modernin teollisen sodankäynnin tutkimiselle. Häntä kiehtoi Saksan-Preussin Ranskasta saama musertava voitto, joka hänen mielestään tarkoitti sitä, että diplomaattisten ongelmien ratkaisemisesta sodankäynnillä oli tullut vanhanaikaista. Hänen kuusiosainen teoksensa La Guerre Future ilmestyi Pariisissa vuonna 1898. Bloch oli venäläis-puolalainen finanssipoliittinen kirjailija ja rauhanystävä. Osallistumalla tuottaviin teollisuus-, rautatie- ja pankkiyrityksiin Bloch hankki itselleen suuren omaisuuden. Hän julkaisi 1875 kirjan Rautateiden merkitys Venäjän taloudelliselle kehitykselle. Merkillisempi on kuitenkin hänen suuri teoksensa La Guerre Future ('Tulevaisuuden sota'), jossa hän ajaa maailmanrauhan asiaa ja jonka sanotaan osaltaan vaikuttaneen siihen, että Nikolai II kutsui kokoon Haagin rauhankongressin. Bloch julkaisi muitakin, Puolan ja Venäjän taloudellisia oloja käsitteleviä kirjoituksia.Bloch Jan, Tietosanakirja osa 1, palsta 1091, Tietosanakirja Osakeyhtiö 1909 == Lähteet == ==Aiheesta muualla== *Jean de Bloch -säätiö *Jewish Encyclopedia *Blochin Nobelin rauhanpalkintoehdokkuus 1901 Luokka:Puolalaiset henkilöt Luokka:Vuonna 1836 syntyneet Luokka:Vuonna 1901 kuolleet
Purenta

Purenta eli okkluusio tarkoittaa hampaiden ja ylä- ja alaleukojen asentoa purtaessa. Purennan virheitä hoidetaan oikomishoidolla ja joskus sen lisäksi myös kirurgisesti. ==Purentavirheet== Purentavirheet johtuvat hampaiden tai leukojen virheistä tai molemmista. Purentavirheet voidaan jakaa toiminnallisiin ja esteettisiin. * Hammaskaarten ahtaus: hampailla ei ole suussa tarpeeksi tilaa. * Hammaskaarten aukkoisuus: hammasvälit ovat liian suuret, hampaita puuttuu. * Avopurenta: etuhampaat eivät kosketa toisiaan, kun takahampaat purraan yhteen.(Hoidetaan purentakiskoilla) * Ristipurenta: ylähampaat osuvat alahampaiden sisäpuolelle. * Distaalipurenta: alaleuan hampaat ovat alaleukaan nähden liian takana. * Mesiaalipurenta: alaleuan hampaat ovat yläleukaan nähden liian edessä. * Saksipurenta: yläleuan hampaat purevat alahampaiden ulkopuolelle, ja purupinnat eivät kosketa toisiaan. * Syväpurenta: alaetuhampaiden kärjet purevat yläetuhampaiden taakse ikeneen tai suulakeen. == Lähteet == Luokka:Ortodontia
Enteriitti

Enteriitti tarkoittaa ruoansulatuskanavan tulehdusta. Yksi esimerkki siitä on gastroenteriitti eli oksennustauti. ==Muualla== * Tohtori.fin sanasto Luokka:Ruoansulatuselinten sairaudet
Charles Fox Parham

Charles Fox Parham (4. kesäkuuta 1873 – 29. tammikuuta 1929) oli yhdysvaltalainen saarnaaja. Hän oli keskeinen henkilö nykyisen helluntailaisuuden muodostumisessa, ja häntä on pidetty yhdessä William J. Seymourin kanssa sen perustajanakin. Parham loi helluntailaisuuden opinkappaleet, joihin sisältyi Pyhän Hengen kaste.McGraith 2000, s. 232 Protestanttisen evankelikalismin ja 1800-luvun lopun adventismin opetus pyhityksestä vaikutti Parhamiin voimakkaasti. Vuonna 1901 Kansasin Topekassa tapahtui Pyhän Hengen vuodattaminen, joka huipentui kielillä puhumiseen. Tämän innoittamana Parham loi helluntailaisuuden opinkappaleet. Vuoteen 1905 mennessä Parham alkoi pitää myös kielillä puhumista olennaisena todisteena henkikasteesta. == Lähteet == * === Viitteet === Luokka:Yhdysvaltalaiset papit Luokka:Helluntaiherätys Yhdysvalloissa Luokka:Vuonna 1873 syntyneet Luokka:Vuonna 1929 kuolleet Luokka:Yhdysvaltalaiset evankelistat
Ille-sur-Têt

Ille-sur-Têt on kunta Pyrénées-Orientales'n departementissa Languedoc- Roussillonin hallintoalueella Ranskassa. Kunnassa oli 4 993 asukasta vuoden 1999 väestönlaskennassa. Ille-sur-Têtin pinta-ala on 32 neliökilometriä. Ille- sur-Têt on tunnettu hedelmä- ja vihannestoristaan. Kylän pohjoispuolella on pilarimaisia kalliomuodostelmia, joita kutsutaan ”Ille-sur-Têtin uruiksi” (Les Orgues d’Ille-sur-Têt). == Lähteet == Luokka:Pyrénées-Orientalesin kunnat
George Uhlenbeck

George Eugéne Uhlenbeck (6. joulukuuta 1900 – 31. lokakuuta 1988) oli alankomaalais-yhdysvaltalainen teoreettinen fyysikko, joka esitteli kollegansa Samuel Goudsmitin kanssa spin-käsitteen elektronien vaaka-akselinsuuntaisen pyörimisliikkeen kuvaamiseksi vuonna 1925. Uhlenbeck oli mukana kehittämässä Ornsteinin–Uhlenbeckin prosessin. Uhlenbeck ja Goudsmit palkittiin vuonna 1964 Max Planck -mitalilla spin-käsitteen ansiosta. Elämänsä aikana Uhlenbeck sai vielä Lorentz-mitalin (1970) ja Wolfin fysiikanpalkinnon (1979). == Lähteet == == Aiheesta muualla == *Uhlenbeckin elämäkerta. Biografisch Woordenboek van Nederland 6 * Luokka:Alankomaalaiset fyysikot Luokka:Yhdysvaltalaiset fyysikot Luokka:Vuonna 1900 syntyneet Luokka:Vuonna 1988 kuolleet
William J. Seymour

William Joseph Seymour (2. toukokuuta 1870 – 28. syyskuuta 1922) oli afroamerikkalainen saarnaaja. Hän johti vuonna 1906 alkanutta Azusa-kadun herätystä Los Angelesissa, jota pidetään merkittävänä yksittäisenä tekijänä helluntaiherätyksen leviämisessä. Luokka:Yhdysvaltalaiset papit Luokka:Helluntaiherätys Yhdysvalloissa Luokka:Vuonna 1870 syntyneet Luokka:Vuonna 1922 kuolleet Luokka:Yhdysvaltalaiset evankelistat
Elne

Elne on kunta Pyrénées-Orientalesin departementissa Languedoc-Roussillonin hallintoalueella Ranskassa. Kymmenkunta kilometriä Perpignanista kaakkoon sijaitsevassa kunnassa oli 6 410 asukasta vuoden 1999 väestönlaskennassa. Elnen pinta-ala on 21 neliökilometriä. Roomalaisajalla Elne oli Roussillonin alueen keskus, ja menneestä suuruudesta kertoo 1000-luvulta peräisin oleva Elnen laaja katedraalialue. == Lähteet == ==Aiheesta muualla== Luokka:Pyrénées-Orientalesin kunnat
William Seymour

William Seymour -nimisiä henkilöitä: * William Seymour, Henrik VIII jälkeläisiä, isoäitinsä Catherine Greyn kautta * Amerikkalainen saarnaaja William J. Seymour (1870–1922)
Céret

Céret on kunta Pyrénées-Orientalesin departementissa Languedoc-Roussillonin hallintoalueella Ranskassa. Kunnassa oli 7 291 asukasta vuoden 1999 väestönlaskennassa. Céret’n pinta-ala on 38 neliökilometriä. ==1900-luvun alun taiteilijayhteisö== Céret’ssä viihtyivät 1900-luvun alkuvuosikymmeninä monet kuvataiteilijat ja runoilijat, kuten Pablo Picasso 1911–1912, Georges Braque 1911–1912, Georges Badin 1927–2014, Chaim Soutine ja Aristide Maillol. Céret’n Grand Caféssa vierailivat myös muiden muassa Henri Matisse ja Amedeo Modigliani. Myös säveltäjä Déodat de Séverac vetäytyi Pariisista Céret’hen, jossa kuoli 1921. Céret’ssä on barcelonalaisen arkkitehdin Jaime Freixan suunnittelema moderni nykytaiteen museo, jonka kokoelmiin kuuluu taiteilijayhteisön jäsenten töitä, kuten Picasson keramiikkaa. == Tunnettuja henkilöitä == Martin Fourcade, ampumahiihtäjä Edmond Brazès, kirjailija ja runoilija == Lähteet == == Aiheesta muualla == Luokka:Pyrénées-Orientalesin kunnat
Canet-en-Roussillon

Canet-en-Roussillon on kunta Pyrénées-Orientalesin departementissa Languedoc- Roussillonin hallintoalueella Ranskassa. Se sijaitsee kymmenisen kilometriä Perpignanista itään Välimeren rannalla. Kunnassa oli 10 182 asukasta vuoden 1999 väestönlaskennassa. Canet-en-Roussillonin pinta-ala on 22 neliökilometriä. Canet’n eteläosassa sijaitsee 780 hehtaarin laajuinen laguuni Étang de Canet-Saint-Nazaire, josta on kanavayhteys Välimereen. Laguuni muodostaa noin kolmasosan kunnan pinta-alasta. Suojellulla laguunilla elää noin 300 lintulajia. == Ystävyyskaupungit == * Maynooth, Irlanti (2011)J. R., Jumelage officiel Canet-Maynooth, L'Indépendant, 29/06/2011 == Lähteet == Luokka:Pyrénées-Orientalesin kunnat
Cabestany

Cabestany on kunta Pyrénées-Orientalesin departementissa Languedoc- Roussillonin hallintoalueella Ranskassa. Se sijaitsee muutaman kilometrin itään Perpignanista. Kunnassa oli 8 259 asukasta vuoden 1999 väestönlaskennassa. Cabestanyn pinta-ala on 10 neliökilometriä. == Lähteet == Luokka:Pyrénées-Orientalesin kunnat
Argelès-sur-Mer

Argelès-sur-Mer [aʁʒəles syʁ meʁ] on kunta Pyrénées-Orientalesin departementissa Languedoc-Roussillonin hallintoalueella Ranskassa. Vajaat 20 kilometriä Perpignanin eteläpuolella sijaitsevassa kunnassa oli 9 069 asukasta vuoden 1999 väestönlaskennassa. Argelès-sur-Merin pinta-ala on 59 neliökilometriä. Kunnassa sijaitsee Euroopan suurimpiin kuuluva leirintäalueiden keskittymä ja lapsille sopiva, viiden kilometrin mittainen hiekkaranta Argelès-Plage, joka on avoinna kesäkuusta syyskuuhun. Argèles on Manner-Ranskan eteläisin rantalomakohde. Toisen maailmansodan aikana seudulla toimi keskitysleiri, jonne Ranskan hallitus kokosi kymmeniä tuhansia Espanjan sisällissodan hävinnyttä espanjalaista tasavaltalaista. == Lähteet == ==Aiheesta muualla== Luokka:Pyrénées-Orientalesin kunnat
Ralph Waite

Ralph Waite (22. kesäkuuta 1928 White Plains, New York – 13. helmikuuta 2014 Palm Desert, Kalifornia) oli yhdysvaltalainen näyttelijä. Hän tuli 1970-luvulla tunnetuksi roolistaan televisiosarjassa Waltonin perhe. Waite syntyi White Plainsissa, New Yorkin osavaltiossa. Hän valmistui Bucknellin ja Yalen yliopistoista. Hänestä tuli presbyteerinen pappi. Waitella oli Waltonin perheen ulkopuolella myös useita elokuvarooleja. Hän oli kahdesti ehdolla Emmyn saajaksi ja pyrki kahdesti liittovaltion kongressiinkin. == Lähteet == == Aiheesta muualla == * Luokka:Yhdysvaltalaiset näyttelijät Luokka:Vuonna 1928 syntyneet Luokka:Vuonna 2014 kuolleet
Teotenango

pienoiskuva|Teotenangon pääsisäänkäynnin rauniot.Teotenango on muinainen intiaanien rakentama kaupunki Meksikossa 20 kilometriä etelään Tolucan kaupungista.Emilio Gandarilla Avilés: Teotenango, "Lugar de la muralla sagrada" El sol de Toluca 12.1.2008. Luettu 19.3.2012. Siellä asui matlatzinca-kansan edustajia. Asteekit valloittivat kaupungin vuonna 1476. Paikka on mahdollisesti ollut suuri seremoniallinen keskus. Jaguaariaukion ympäristössä sijaitsee useita pyramidejä ja muita rakenteita. Nykyään arkeologisen alueen sisäänkäynnin lähellä sijaitsee museo, joka esittelee alueella tehtyjä esinelöytöjä. == Katso myös == *Tolteekit *Asteekit ==Lähteet== ==Aiheesta muualla== * Teotenango Luokka:Esikolumbiaaniset kulttuurit Luokka:Arkeologiset kohteet Meksikossa
Ajoneuvon hiilidioksidipäästöt

Ajoneuvon hiilidioksidipäästöt tarkoittaa ajoneuvon käyttämän polttoaineen palamisen seurauksena syntyvää hiilidioksidimäärää. Hiilidioksidipäästöjä mitataan grammoina kilometrillä (g/km). Ajoneuvon polttoaineenkulutuksen ja hiilidioksidipäästöjen välillä on suora yhteys. ==Päästöjen paino== Hiilidioksidia syntyy palaneen polttoaineen painoa enemmän, sillä polttoaineen hiili yhdistyy palaessa moottorin ottaman ilman happeen. Hiilidioksidimolekyyli (CO2) sisältää yhden hiiliatomin ja kaksi happiatomia. Hiilen atomipaino on 12,0107 ja hapen 15,9994. Hiilidioksidipäästön painosta yli kaksi kolmasosaa on siis peräisin ympäröivän ilman hapesta. ==Päästöjen vähentäminen== Euroopan unionin tavoitteena on saada vuoteen 2015 mennessä uusien autojen keskimääräiset hiilidioksidipäästöt alle 130 g/km ja vuoteen 2020 alle 95 g/km. Suomessa vuoden 2012 alkupuolella noin puolet ensirekisteröidyistä henkilöautoista pääsi alle 140 g/km hiilidioksidipäästöihin, ja 82 % edes alle 160 g/km päästöihin. Ajoneuvoveron määrä vuoden 2001 jälkeen käyttöönotetuissa autoissa riippuu hiilidioksidipäästöistä. Vuonna 2006 Suomessa ensirekisteröityjen autojen hiilidioksidipäästö oli keskimäärin 179,3 g/km ja vuonna 2018 117,4 g/km.https://www.moottori.fi/ajoneuvot/jutut/ensirekisteroinnit-2018-uusien- autojen-co2-paastot-alentuneet-mutta-tuontiautot-nostavat-paastokeskiarvoa/ == Lähteet == Luokka:Ajoneuvot Luokka:Ilmastonmuutos
Tietoasema

Tietoasema oli suomalainen vuonna 1992 perustettu valtakunnallinen tietotekniikkamyymäläketju, joka myi tietotekniikka-alan laitteita ja palveluita yrityksille. Tietoaseman aikaisempia nimiä olivat Salon sähkö ja data, sekä SSD Computers. Vuonna 2005 SSD Computers yhdistyi LJH Computersin kanssa, josta muodostui Tietoasema. Ketjulla oli viisi omaa ja kolme franchising-toimipistettä eri puolilla Suomea. Koko konsernissa työntekijöitä oli yli sata. Vuonna 2009 yritys luopui kuluttajalaitekaupasta ja hakeutui yrityssaneeraukseen ja ajautui lopulta konkurssiin. Turun Tietokeskus osti Tietoaseman Salon ja Helsingin toimipisteet. Franchising-liiketoiminnalla olleet Turun (IT Corner OY) ja Mikkelin (Mavacom Oy) toimipisteet jatkoivat toimintaansa omilla nimillään. ==Lähteet== Luokka:Entiset suomalaiset tietotekniikkayhtiöt Luokka:Salo Luokka:Entiset suomalaiset vähittäiskaupan yritykset
Bompas

Bompas on kunta Pyrénées-Orientalesin departementissa Languedoc-Roussillonin hallintoalueella Ranskassa. Kunnassa oli 6 944 asukasta vuoden 1999 väestönlaskennassa. Bompasin pinta-ala on 6 neliökilometriä. == Lähteet == == Aiheesta muualla == Luokka:Pyrénées-Orientalesin kunnat
Nancy Lyons

Beatrice "Nancy" Lyons (s. 12. huhtikuuta 1930) on australialainen uimari. Hän sai vuoden 1948 kesäolympialaisissa Lontoossa hopeaa 200 metrin rintauinnissa. Lyons kilpaili vielä vuoden 1952 kesäolympialaisissa Helsingissä sijoittumatta mitaleille. == Lähteet == Luokka:Australialaiset uimarit Luokka:Australialaiset olympiamitalistit Luokka:Vuonna 1930 syntyneet Luokka:Elävät henkilöt
Argenton-sur-Creuse

Argenton-sur-Creuse on kunta Indren departementissa Centren hallintoalueella Ranskassa. Kunnassa oli 5 146 asukasta vuoden 1999 väestönlaskennassa. Argenton-sur-Creusen pinta-ala on 29 neliökilometriä. == Lähteet == Luokka:Indren kunnat
Le Blanc

thumb|250px|Le Blanc Le Blanc on kunta Indren departementissa Centren hallintoalueella Ranskassa. Kunnassa oli 6 998 asukasta vuoden 1999 väestönlaskennassa. Le Blancin pinta-ala on 58 neliökilometriä. == Lähteet == Luokka:Indren kunnat
Buzançais

Buzançais on kunta Indren departementissa Centren hallintoalueella Ranskassa. Kunnassa oli 4 581 asukasta vuoden 1999 väestönlaskennassa. Buzançaisin pinta- ala on 59 neliökilometriä. == Lähteet == Luokka:Indren kunnat
Raimonds Pauls

Raimonds Pauls (s. 12. tammikuuta 1936 Riika, Iļģuciems, Latvia) on latvialainen säveltäjä ja pianisti. Hän on tunnettu ja arvostettu Latviassa ja entisen Neuvostoliiton alueella. Paulsin isä oli lasinpuhaltaja ja äiti kotirouva. Pauls oli vuosina 1988–1993 Latvian kulttuuriministeri, sittemmin presidentin neuvonantaja ja vuodesta 1998 parlamentin jäsen. Pauls on säveltänyt musikaaleihin, teatteriin, elokuviin, ja häneltä on ilmestynyt cd- levy My Favourite Melodies / So Many Stars, jossa hän soittaa pianolla jazzmusiikkia. Hänen suomalaisille tunnetuimpia sävellyksiään on Alla Pugatšovan tunnetuksi tekemä "Miljoona ruusua", jonka suomensi ja levytti Vera Telenius. ==Lähteet== *Paulsin sivusto Luokka:Latvian ministerit Luokka:Kulttuuriministerit Luokka:Latvialaiset säveltäjät Luokka:Latvialaiset pianistit Luokka:Vuonna 1936 syntyneet Luokka:Elävät henkilöt